
Ne momento aki nos ta nabega en frente 
di costa di Africa, Banda di atardi lo nos pasa 
di aleuw dilanti estrecho di Gibraltar. Majan 
lo nos pasa cabo di Finisterre (fin di tera). 
Caba lo nos drenta Golfo di Biscaya koe nan 
ta jama: Santana di nabegantenan. Ajá casi 
semper lama ta brutoe, i aja nan ta supone 
koe Vapor Willem II a bai fondo coe tantoe 
jioe di Corsouw. Nan sosega na paz. 

Nos tini awor 8 or di mainta. 

Captan ta riba brug, ta waak Oranje Nassau, 
koe mester pasa nos awć, i koe marconista a 
hanja su senja caba. 

Hofmeesternan ta borota coe tajó, vorki i 
cuchara. Sirbientenan ta limpia salon, muchanan 
ta corre riba dek, pasaheronan ta droemi den 
nan stoel riba dek; un ta marea, otro te haap, 
otro ta cabisja coe un courant na man koe e 
no a leza ni un letter aden, otro ta kouw un 
buscuchi secoe coe un cara mas secoe ainda. 


8 


altoe, koe tin bez nan ta sconde nan cabez den 
nubia. 

Pa seis or i mei nos a traca na muelle, i 
unbez nos a weita dos bon amigoe, Srs. Antoine 
Hilders i Tomas Henriquez. Di antemano nan 
a percura pa un permit pa nos baha. Com- 
panjá pa e dos guia nos a bishita casi henter 
Pto. Cabello. i 

Pa motiboe di calor tremendo nan a ofrece 
nos un wagen, asina nos a cansa menos i a 
weita mas. | 

Fuera e dique flotante koe nos a weita dj'a- 
leuw, nos a bishita tambe e fabrica grandi 
The Venezuelan Meat and Products Syndicate 
Limited, camina ta despacha carni den ijs, of 
mehor bisá, carni helada. E fabrica ta asina 
grandi koe promer aja, tin bez, nan tabata 
mata cien haca pa dia. 

Awor parse trabao ta pará. Sr. C. C. Debrot, 
vice consul de Hollanda, tabatin cortesía di 
moenstra i di splica nos toer cos na placa chikitoe. 

Dia nos tabata na Puerto, tabata soepla un 

bientoe, koe nan ta jama Caldereta: lugar di 
fresca, e ta aumenta calor. Pa motiboe di nos 
panja pretoe nos a sinti e calor mas tantoe. 

P'esai nos tabatin purá di bolb bordo. Des- 
pues di a gasta un refresco cerca nan familia, 
nos a despidi di nos amigoenan. 

Pa 4 or nos a ricibi bishita di nos amigoe 
Camilo Palm, i pa 5 or vapor a sali trobe cohe 
camina pa La Guaira. 


II. 


Como di Puerto pa La Guaira ta solamente 
un distancia di 69 milja, vapor a camna mashá 
poco-poco, á media mákina manera Spanjolnan 
ta bisa. 

Lamar tabata menos calmo pasobra un brisa 
basta fuerte tabata soepla. E dia nochi funcion 
a coeminza. Casi toer pasahero a marea. | nos 
mes tambe mester a paga belasting na lamar. 

Su manece toer pasahero a bini riba dek 





10 


coe un cara, koe bo’n tin noodi di puntra nan 
com nan a pasa anochi. Toer a pasć fatal. 

Promer cos koe nós a nota den haf di La 
Guaira, ta un vaporcito koe ta lastra bareoe i 
lancha di un vapor na otro. E cos ai a lamanta 
nos codishi un poco. Esai ya tabata di dos cos 
caba koe a jama nos atencion: na Puerto e 
dique flotante, i aki e vaporcito. . 

E caldereta di Puerto a doena nos tantoe 
dolor di cabez koe nos a keda coe un poco.... 
hopi respet. P’e motiboe ai nos no a baha mas 
na ningun haf di Venezuela. ; 

Dia biernes mardugá nos a ancla enfrente di 
Trinidad. Como lamar ta muchoe secoe, casi 
ningun vapor no por traca. Nos a keda asina 
leaw fo'i tera koe un boto motor mes ta toema 
un cuarto di ora. 

Enfrente di Trinidad nos a haci nos promer 
misa na bordo. Ya nos tabata conoce algun 
jioe di Curaçao. koe ta empleá na bordo. Un 
di nan nos a nombra pa koster. Dia huebes nos 
a haci un ensayo chikitoe. Un a fia su baul, 

otro un panja pa tapa mesa, otro a kap un 
blokki di paloe. I asina nos a frifi aki, frifi aja, 
te porfin nos a bini clá. Ta berdad, e koster 
di vapor no ta asina bon, asina ete: manera 
koster di nos misa. Pero ora no tin raboe di 
cibojo ta cushina coe raboe di cabana. | 

Toer mainta 5 or, ora lamar no ta muchoe 
brutoe, e ta famta altar den salon, e ta jena 
ampul i ta cende bela. I asina nos ta haja toer 
cos prepará, ora nos ta subi. Despues di misa e 
ta kibrá altá (no manera nan sá kibra altar di 
San Antonio) i ta warda toer cos te majan. ] 
pa su percuracion te awor (dia 27 di Mei) nos 
por a haci misa 13 biaha caba. 

Na Trinidad nosa haja tambe un sirbidor di 
misa. Un jonkman koe tabata studia pa bira 
Pader den combentoe di Pader Benedictinonan 
na Trinidad, ma el tabatin koe bolbe coe nos 
vapor pa motiboe di salud. T’ele ta sirbi nos misa 
toer mainta pa 5 or i mei, i ta ricibi toer dia. 

Nos a keda anclá en frente di Trinidad fo'i 
dia biernes mainta te dia sabra atardi. 

Captan tabatin cortesia di ofrece nos un 
paseo den sjers pa admira boeniteza di Port 
of Spain, e ciudad di mas principal di Trinidad. 
Coe toer dos man nos a acepta e oferta. 

Pa tres or boto-motor di K. W. I. M. abin 
cohe nos na bordo, i despues di un cuarto di 
ora koe nos a pasa manera den un bosque di 
master di barcoe chikitoe, nos 4 gana tera. 

Directamente nos a bai na agencia i nos a 
haci conosi coe Mr. Pantin, koe a participa 
captan un noticia alegre, esta koe tabatin ain- 
da 1000 sacoe di cacao pa bai bordo. | 

Como ainda tabatin mei ora promć koe shers 
lo bini, nos a sali pa los pia un poco. 

Promć bista ta bisa bo unbez koe bo ta hanja 
bo den un ciudad moderno. Cajanan bon conserbá 
luz electrica tranvia electrica, pacus grandi i 
luhoso, automovil i toer clase di wagen. 

Den e rato nos a bai weita Red House (cas 
corrá,) e cas grandi di gobierno, koe pueblo a 
pega na candela algun anja pasá, pa protesta 
contra belasting riba awa. Awor nan a lamté 











13 


toer di nobo. Tambe nos a weita Hotel Orinoco, 
e hotel venezolano, camina policia a descubri 
40.000 cartucho. Ademas di esai, nos a pasa 
dilanti cas di ex-president Castro. Nan di koe e 
ta biba aja caba desdi Juli di anja pasą. 

Pa 4 or nos a bolbe na agencia, camina nos 
a conoce Sr. Kwast, un empleado di agencia. 

Coenć i coe captan nos a drenta shers pa 
conoce Port of Spain. 

Nos a pasa (Queens Park cohe camina di 
cunucoe pa conoce e deposito di awa. 

Na camina nos boca a baba di tantoe boeni. 
teza di planchi, di fior, di paloe i fruta. Ki 
rikeza, ki abundancia di vegetacion! Nos camina 
tabata casi scur, pasobra e tabata pasa constan- 
temente bao di un arco di paloe: haltoe. 

Algo mescos koe na Suikertuintje, pero muchoe 
mas gigantesco. 

Ma ora nos a jega n'e deposito mes, nos a 
bira stom, i nos a descubri nos cabez pa ma- 
hestad dje ceroenan, koe ta rondonéle di tres 
banda i koe ta manda constantemente rioenan 

di awa dushi, clá i limpi, n'e depósito enorme. 
‘Aja ta pasé pa diferente filter, i asina limpiá 
e ta pasa den tubonan pa bai Port of Spain. 
Nos a admira, nos a firma nos nomber den 
boeki, i nos a;bai coe deseo sincero koe Dios 
por manda maske ta un tiki noema dje awa 
pa nos isla di Corsouw, koe tin tantoe mester 
dir djele ni A ć | 

Den di esai a bira seis or. I nos a bolbe, 
bordo completamente satisfecho, tantoe riba nos 
biaha como riba cortesia di agentenan di K. W. 
LM. Como brisa tabata basta fuerte, nos a 
hanja un bautismo di awasá promé koe gana 
vapor. . 


s HÈ 


Pa seis or di atardi nos a sali trobe. Vapor 
a pasa, meimei di dos, baranca, pará solito den 
.lamá, i koe ta. forma manera un porta pa. nena 
di. Trinidad. OT : 

„Na, ‘Trinidad : a eins same rad ann For: 

tugués na bordo coe destino pa Madeira. Como 
nan tabata católico nan a puntra nos, ki ora 
tin misa majan. Nos a pone: 5 or i mei. Nos 
a regla toer cos mashá boenita, pero nos no 
a conta coe lamá. | | 

Asina nos a sali fo'i bahia nos a topa hopi 
brisa, hopi lama, hopi jobida. No tabatin ni 
Misa mainta, ni mesa merdia. Casi toer a marea. 
‚…Esai a. dura te dia luna mainta. Pa diez or 
mos a tira anker na rioe di Demerara. Como 
rioe tabatin hopi lodo, vapor no por a sigui mas. 
… Captan mes a bai Georgetown coe un boto 
di bela, i a jega. tera un cuarto pa un or. Pa 
Dor di atardi el a bolbe coe un vaporcito i 
mas di trinta pasahero Portugues. Toer tabata 
católico, i toer coe destino pa Madeira. 

Su. manece salon tabate jen di hende.pa 
asisti na sacrificio di misa. I asina a sigui 
toer mainta, cada bez koe tabatin misa. . 

. Despues di Demerara. atrobe hopi lamá i hopi 
jobida. Den e diez dianan nos a topa mas 
jobida koe den diez anja. na Corsouw. - 

I toer e awa ta bai pa lamá, koe no tin sed, 
mientras koe na Corsouw coenucoe ta secoe, 
i hende ta sufri pa falta di awa. 

Dia mars pa seis or di atardi vapor a traca 
na steiger di Paramaribo. 

Atrobe awa. Toer caja tabata muhá pa via 
di jobida. Di Corsouw caba nos a avisa Pader 
Redemptoristanan. I un di nan a bin busca nos 
coe sjers, pa hiba nos conbentoe, camina nan a 
ricibi nos coe un cordialidad koe no por ta 
mihó. 

Camina nos a cai e dia anoehi ai, ni pieter- 
selie no ta nace. Pa 4 or i mei nos a haci 
misa. Tambe Mgr. van Rosmalen i Pader Ver- 
heijen a haci misa mes ora, pasobra e pader 
tabatin koe bai Holanda huntoe coe nos pa 
motiboe di salud. 

Pa 5 or i mei wagen a hiba nos bordo trobe, 
mashá gradecido p'e trato cordial i bondadoso 
di Padernan. Na bordo nos a topa hopi pasa- 
hero nobo. Na toer, vapor tabatin 128 hende 
na bordo: tabatin 54 pasahero primera clase i 

den di nan 21 mucha. Lastima koe Pader Jan. 
sen no tabata ai! 

Toer clase di idioma bo ta tende na vapor: 
aleman. inglés, spanjó, portugués, idioma di 
Surnam, frances, holandés i porfin nos dushi 
lenga di Corsouw. 

Como camarote ta un poco primi pa un curpa 
tantoe grandi, ta tres siman caba, koe nos ta 
droemi den salon riba un banki. Nos lo no conta 
cuantoe bez nos a cai lora bao. Tin mas pasa- 
hero koe ta imita nos. Esai ta doena algun 
bez escena mashá gracioso, anto mei anochi. 

Un dia anochi den scur mi ta kere di cohe mi de- 
ken riba banki: lugá mi ta hinca man den... bar- 
ba di un Venezolano. ,Que quiere Ud. Caballero ? 

Ami a keda ketoe mescos coe un raton. 

Un otro biaha mi ta fula den scur riba banki 
busca mi rosario, i rei kico m'a cohé? 

Dede di un pia portugués. M'a hanja un 
scual, koe te ainda mi no por a bini cla coenć. 


P'esai m'a responde frescoe na Papiamentoe: 
mashá bon. 

Pero ta basta awor. Cuestion koe tin ta esaki: 

Dia razon 13 di Mei nos a sali foi Parama- 
ribo pa 6 or di mainta. Atrobe nos a topa hopi 
brisa, hopi lamar i jobida. Coe excepcion di dos 
dia sol un biento fuerte di N. O. tabata stroba 
camnamentoe di vapor. 

Di Paramaribo pa Madeira e tin un distancia 
di 2600 milia. Como Prins Maurits ta bon cam- 
nador e por camna frescoe 240 á 250 milja 
cada 24 ora. Si tempoe ta bon, e por gana 
Madeira den 10 dia. Awor bientoe a strobé, 
tabatin dia koe el a camna 200 mulja sol. 
P'esai el a toema 12 dia: dia luna 25 di Mei 
nos a gana Madeira pa seis or di mainta. 

Kico nos a weita den djé diez dos dianan ? 

Mashá poco cos. Un barcoe di bela francés 
i dos vapor inglés. I sobrá? Cieloe awa, awa cieloe. 

Kico nos a haci? Lamanta toer mainta pa 
4 or i mei pa admira boeniteza di solo koe ta 
sali, i pa haci misa, si weer ta bon. 

Papiando di misa, nos a loebida un cos ainda. 
Na Surinam a bini bordo un bon familia cató- 

lica: tata coe mama coe sels jioe. I e tata coe 
su tres jioe homber (di 7, 8 i 9 anja) ta ricibi 
toer mainta, dia lamar ta calma. 

Despues di misa ta reza, ta bebe koffie, ta 
camna i ta marcha riba dek. I ora esai ta fada 
nos, nos ta hunga dam of schaak, of carta, of 
ta saca i doena charada, of ta studia un ma- 
hera pa hunga otro un bon pego. 

Un dia nan a hinca batata. den nos slof, 
otro bez nan a cose un bacoba den nos panja 
di droemi, un otro dia nan a triet nos un 
peache coe nan a basha saloe ariba. 

Nos a basha den garafi di captan awasá lu- 
gar di awa dushi, nos a pone un bacoba moli 
caba den cusinchi di promer oficial, basha bon- 
chi duroe bao di su laken. Nos a despacha i 
ricibi na nos turno radiograma, koe ta mentira 
di cabo 4 rabo, bloot pa piel di otro. Mas di 
2000 milja leuw fo'i toer estacion nos a mar- 
conia koe ta un gustoe, anto, sin a costa ni 
un cens chikitoe. 


Asina nos a pasa nos tempoe alegre i con- 

tentoe. I e bon trato di captan Koningstein 1 
di su oficialnan i di toer empleado na bordo, 
ta tene toer pasahero contentoe. Te awor nos > 
"no a fada ni un rato. 


IV. 


Dia luna 25 di Mei pa dos or di marduga 
ya nos a spierta foi sonjo pa camnamentoe 1 
papiamentoe den salon; Madeira, Madeira ! toer 
e Portuguésnan a repeti. Silence, gentlemen, the 
Father is sleeping, (Silencio, Señores, Pader ta 
droemi,) asina un di nan a manda. Pero ya nos 
a lamta caba. 1 ora nos a sali nos a hanja nan 
toer bistí coe nan panja di fiesta pará riba dek 
pa 4 or di mardugá. 

Di antemano caba nan a conbini coe nos, 
koe e ultimo misa na bordo lo ta pa pidi bendi- 
cion di Dios riba toer Portugués koe ta na bordo. 

I maske e bista encantadora di Madeira den 
solo di mardugá tabata hala nan coerazon, sin 
embargo nan toer tabata den salon pa 5 or. 

l nan toer, grandi coe chikitoe, a asisti ne 
sacrificio, na roedia foi principio te na fin. I 
nan a reza coe un smaak i un devocion koe 
a edifica toer hende. Asina nan a ricibi bendi- 
cion di Dios promer nan baha na tera. Despues 
nan a despedi di nos, coe un cordialidad, manera 
si ta hopi anja nos tabata amigoe caba. Mas 
den dia nan a bai na agencia pa expresa nan 
contentoe riba e bon trato koe nan a ricibi na 
bordo, i nan a encarga agente di gradici nos 
pa medio di captan pa toer e sacrificionan 
di misą. 

Nan a descubri isla di Madeira na principio 
di 1300. E descubrimentoe ta parce parti di 
un nobela, 

Un jonkeman ingles, Robert Machim, kiera 
casa coe un tal Ana di Arfet. Como na Inglatera 
nan no por & hanja permision, nan a fleta un 
golet pa bai Francia. A pasa e golet mescos 
koe sa pasa tin bez algun balandra na Corsouw. 
Nan a perde rumbo i lugar di gana Francia 
nan a cohe camina pa lamar grandi. 


4 


22 


Despues di 13 dia di sustoe i miseria, nan 
a descubri un isla boenita toer afor, pero 
desconoci i sin ningun hende ariba. E isla tabata 
Madeira. Poco dia despues e moza a moeri di 
fatiga i flakeza. Nan a deré. I cincoe dia despues 
nan a hanja e jonkeman morto riba su graf. | 
Nan a deré un banda i nan a planta un cruz 
di paloe riba nan graf. 

Nos no sa, cuantoe berdad tini den e historia 
aki, ó cuantoe error ó fantasía. Pero, nan di, 
koe te ainda hende por weita e cruz di paloe — 
den Machico, un pueblo chikitoe di Madeira. 

Madeira ta un isla coe 130,000 habitante; 
Funchal ta su capital. Desdi anja 1421 e ta 
pertenece na Portugal. 

Como lamar ta muchoe secoe, vapor ta ancla 
semper den bahia di Funchal, dos tres cien 
meter leuw fo' costa. Ajá nos tabatin un bista 
boenita riba henter Madeira. E ta un cadena 
di ceroe, koe ta forma un mita: cirkel. Punta 
di mas haltoe ta Pico Ruivo, koe tin 6056 pia 
di haltura. En frente dje mitar cirkel ta hanja 

bahia di Funchal, meimei ta keda e ciudad 
Funchal mes, i su dos banda e pueblocitonan 
Machico i Canico. 

Esplendido, magnifico ! Ata promer palabra 
koe ta salta espontaneamente for di bo boca, 
ora bo ta tira un promer bista riba Madeira. 

Un sin numero di cas grandi i chikitoe, 
diferenciá pa un vilja aki, i un misa ajá. Toer 
trahá riba un tapijt di flor, koe ta baha foi 
cercenan, floriá coe un rikeza di planchi deli- 
cado, i berde tierno. Toer esai cerą den un 
lijshi di paloe frescoe, koe ta separa e paraiso 
di flor fo'i un cieloe azul. I toer esai mitar 
scondi 1 mitar visibel a través di un velo di 
rocío, ko solo di mainta ta cambia na miles 
perla i damanta. I ainda bo no tin un idea 
completo dp boeniteza, koe Dios a basha coe 
abundancia ba e isla privilegiá. 

Unbé a drmta nos un gustoe pa conocéle i 
gozéle mas ú acerca. Nos cuater, es ta tres 
pader 1 un arente biahero a toema un boto 
pa seis or i mé pa bai tera. Pa nos weita hopi 

cos den poco tem isin cansa, nos a huur un auto. 
I den dos ora 1 mei nos a weita toer cos no 
solamente di Funchal, sino tambe di coenucoe. 

Promć cos koe a jama nos atencion ta un 
camina nobo, koe nan a traha i koe ta costa 
miljones. Mas di dos ora largoe e ta, 1 ainda 
nan no a cabé. E ta trahá riba bahada di 
ceroenan, e ta pasa nan tras, pa doena bo caca 
bez un otro bista riba e mes boeniteza. E ta 
baha di repiente pa pasa riba un rooi hundoe 
den un valje di un boeniteza admirable, pa 
subi un rato despues na un haltura cimina 
e ta moenstra henter ciudad den toer su briljo. 
Binja, canja di sucoe, cibojo, trigo, oatata i 
un rikeza di fruta i di flor tabata «brna nos 
camina. Casnan tambe, koe tin algur aparecido 
coe stilo di Moronan, ta moenstra bon gustoe 
di pueblo Madeirenjo. Cada cas tin flor na 
bentana i flor den coerá. Ta imprsibel di conta 
cuantoe color nos a weita. 

Den blauw só nos weita cuakr diferente. 

Mes cos nos a observa dene tres misanan 

koe nos a bishita. Como tabata luna di La 
Birgen, nan tabata dorná, sobrecargá coe flor. 
I no altar majo sol, sino toer altar. I tabatin 
como siete ajá ó mas. Mas parti nan no tin 
ni stoel ni banki. Preekstoel tambe ta curioso. 

E no tin trapi den misa mes. Pader ta pasa 
den muraja, es ta den un buracoe, koe nan a 
traha den muraja. Asina Pastor ta na cas unbez 
ora predicashi a caba. 

Majoria di pueblo ta católico. Na toer tres 
misa nos a hanja basta hende. I na toer camina 
hende a kita sombré asina nan a ripara koe 
nos ta pader. Despues di a despacha auto, nos 
a bal coempra algun tarjeta postal. Caba nos 
a bai mira alameda. Di aleuw nos a ripara 
algun mucha portugués di abordo. 

Asina nan a weita nos, nan a coeri bin primi 
nos man, kizas pa di laatste bez. 

Diezdos or nos a bolbe bordo, i pa dos or 
Prins Maurits a cohe camina pa Havre. 


En frente di Madeira nos a pasa dos isla koe 
a keda den nubia di horizonte manera dos 
sombra pretoe, esta Porto Santo i Deserta. 

Nos a dirigi di aleuw ainda un ultimo saludo 
na Madeira, i nos a reconoce te den e seroenan 
e camina coe su muraja di piedra koe nos a 
menta mas adilanti. 

Algun isla chikitoe mas, algun punta baranca 
mas, pará solito den lamá. jej i nos tabata 
trobé den lamá ganchoe. I olanan tabata lamta 
cabez jen di scuma, i bientoe tabata. grunja 
semper di Noord net den cabez di nos vapor. 
I Mauritz tabata boela, koe tin bez su chapa- 
leta tabata sali riba awa. 

E ora ai henter vapor n sagudi, i toer tabla 
i plancha di heroe a keha i suspira. I un tra 1 
otro pasaheronan a disparce fo'i dek. I aki i 
aja bo ta tende un boroto humano koe ningun 
pluma no por describi, 1 koe ta moenstra koe 
varios ta contribui den collecta pa lama. 

‘Majoria tabata falta na mesa i su manece 
nos no por a haci misa total. No koe nos 
tabata mareá, pero tabata muchoe riscoe pa 
caliz cai. | 

Como di Madeira pa Havre ta 1332 milja, 
nos toer a spera di jega dia sabra anochi 6 dia 
domingo mainta. Esai lo no ta nada particular. 
Pasobra Maurits ta camna frescoe 240 4 250 
milja pa dia. I nos mes a weita den journal 
di vapor, koe tin bez el a camna 270 4 280, 
i hasta 290 mes. Pero toer cos tabata encontra. 
I awor (dia biernes atardi) nos a camna sola- 
mente 726 milja, esai ta + 181 milja pa dia. 
l pa mas tempran lo nos jega di dos dia di 
Pentecostes pa merdia. I asina nos ta condená 
pa celebra fiesta di Pentecostes riba lamá, talbez i 
sin haci misa mes. I ta bini na nos memoria 
Pentecostes di diez anja pasá. Tabata den e mes 
luna di Mei, den e mes Golfo di Biscaya. E dia 
ai tambe nos a pasa nos Pentecostes sin haci 
misa mes. | 

Pero ta basta keha awor. Su manece lamą 

a bedaar un tiki i nos a haci misa. Lastima 
koe e mehoria no tabata constante. Mas den 
dia el a lamta trobe. Nos ta weita nan kita 
tent, warda toer stoel di dek, i toer cos koe 
por moef, den bodega. I ta bon koe nan a haci 
asina. Pasobra den anochi a lamta un bientoe 
sin misericordia. E ta fleit den cabuja, e ta 
erunja den schoorsteen, den windsail, i ta grita 
un cantica espantoso, koe ta doena miedoe na 
toer hende, koe no ta costumá coe lamá, Cada 
bez lama ta zoeta vapor i ta dal riba dek. 
I den toer esai Maurits ta boela i ta balia, i 
ta zapatea, cada bez ora su chapaleta ta sali 
riba awa. E ora ai e ta bira toer di maloe i 
ta zapatea mescos koe un mala muchą koe ta 
hanja zota. 

Casi ningun pasahero no a cera wowo e dia 
anochi. Pa diez un or un dooshi a cai, un rato 
despues un botter a dal abao na filingrana, un 
rato despues toer piedra di hoenga dam a slip 
fo’i mesa plama na suela. Atrobe un rato i mi mes 
a lora cai abao mes pisá koe un sacoe di harinja. 


I riba toer e historia dibertido i trabahoso 
na mes ora, bientoe tabata bai cantando su 
cantica spantoso, koe tabata parce un OE gigan- 
tesco, mientras olanan tabata bati maat 
riba dek. 

Pa cuatr nos a tende un slá pisá, kraak- 
mentoe di paloe, camnamentoe di hende, papia- 
mentoe. Un rato despues chapaleta a para. 
Awor si mi no por a wanta mas den salon. 
Ma baha i aja m'a hanja algun otro pasahero, 
preocupá pa e mes pregunta. Un tabata falta 
un mea, otro un slof. Un tabata toer bisti caba, 
otro bisti coe japon ainda, a bini coe.... 
castol i parasol. I ningun di nan no tabatin 
cara di Pascoe. Aja nos a weita tambe e cara 
rondó, rosado i bondadoso di Captan KoNINGSTEIN. 
Coe su sonrisa di costumber el a tranquilisa 
nos toer. No tabatin ningun motiboe di spanta. 
Bientoe tabata un poco fuerte. I awor un ola 
grandi a subi bordo dal kibra na pida—pida e 
dos casitanan, camina seman pasa nos baca 1 
noś porco tabata biba ainda. l awor vapor a 

mengua su vert pa docna trahadornan ocasion 
di regla dek atrobe. 

Awor toer a keda trankilo, i e drama a caba 
na un pitipieza. Sustoe a pasa, chanza a coe- 
minza. Ta bon koe nos a mata e pobercito 
animalnan un seman promer, fono nan lo a 
moeri un morto muchoe duroe : muchoe duroe 
pa nan 1.... muchoe duroe pa nos tambe. 
Betahim lo a Spook te na Havre. _ 

Awor un pasahero a pidi palabra. I serio 
manera un pampoena el a propone di pone 
mesa i di toema lunch awor numa, (4 or di 
mardugá) por si acaso mas aworo nos mester 
bandona vapor i baha den boto. E ora ai toer 
a hari te jora i union di raad a caba. 

Mas parti a bolbe bai droemi. Ami a bai 
riba dek, pa mira lamar. I proteha contra 
bientoe i olanan tras di un carga di catoena, 
1 teniendo coe toer dos man un renchi di heroe, 
nos a para admira boeniteza gigantesco pero 
terribel di un lamar rabid, Cieloe tabata sembra 
coe nubia color di shinishi. I fo’i tras di éor- 

tinan scur, solo tabata saca un cara corà. 
Lamar tambe tabatin color di shinishi, coe 
miles cabez di scuma blancoe asina leuw koe 
bista ta alcanza. I ora refleho débil di solo a 
cai riba e color di shinishi, lamar a haja un 
color bleek i morto, manera koper koe a perde 
toer su briljo. I constantemente e tabata moef 
noema sin sosiegoe, sin compasion, sin miseri- 
cordia coe e pober pasaheronan koe tabata morto 
mareá. Un ora e ta forma un seroe, koe nos 
mester subi, un ora un valje koe nos mester 
dal aden. Un ora e ta subi p'adilanti, otro ora 
e ta subi patras. Asina nos a para mira basta 
rato, impresioná i babucá pa grandeza mahe- 
stuoso di lamar. I nos a keda para te ora 
lamar a basha un poco awa den nos cara, pa 
conseha nos di drenta salon. E ora ai nos a 
alza nos wowo na cieloe, nos a reza un Ave 
Maris Stella, i nos a pidi e Mama, carinjoso 1 
poderoso riba toer, di warda nos barcoe 1 nos 
bida di toer peligro. I nos a drenta salon, 
profundamente combencide djé berdad aki: 

Mas leuw nos ta sinti nos di auxilio di hende, 
mas tantoe nos ta jega cerca Dios. 


Ya. 


Dia dje mal tempo ai nos a camna solamente 
141 milja den 24 ora, esta na 6 milja pa ora. 
P'esai a corre noticia koe vapor lo drenta Vigo, 
un haf chikitoe na costa di Spanja pa toema 
carbon. Unbez nos proyecto tabata clá. Na 
Vigo lo nos larga vapor, cohe tren pa Sala- 
manca pa pasa nos Pentecoste cerca Pader 
Dominiconan, koe tin un combentoe aja. Di 
Salamanca lo nos a bai Madrid. I di aja lo nos 
a cohe tren pa bolbe Holanda via Paris. Dos 
pasahero mas tabatin idea di baha na Vigo. 
No koe nos tabata mal contentoe riba trato 
na vapor. Totalismamente. Pero sustoe dje mal 
tempoe a tolondra nos. E otro pasaheronan a 
bai asina leuw koe ja nan a drecha nan valies 
caba. I ora nan tabata toer prepará caba nan 

a tende . . . koe tabata di was. Vapor lo sigui 
te Havre mes. 

Nos a conforma mes lihé koe nos a forma 
e proyecto. 1 ta bon tambe. Pasobra pa realizé, 
nos lo mester a pasa casi mitar Spanja i hen- 
ter Francia. | 

Henter dia lamá a keda fastioso. Tempran 
anochi cad” un a busca su camarote, abatido 
i cansa. 

Esai ta unico dia koe nos a pasa maloe na 
bordo, esta, koe nos tabata un poco abatido i 
fastiá. 

Un sonjo dushi i profundo a haci nos loebida 
toer cos. I asina dia a habri, nos coerazon 
tambe a habri pa un speranza nobo. Pa 4 or 
i mei di mardugá nos tabata admira riba dek 
boeniteza di solo koe tabata sali riba un lamá 
calmo bao di un cieloe sin nubia. E dia ai nos 
por a haci misa trobe. 

Pa diez dos or di merdia nos a pasa di aleuw 
dilanti Cabo Finisterre. 5u sombra só nos por 
a mira. 

Awor nos a drenta Golfo di Biscaya. I mas 
leuw nos a jega, mas calma lamá a bira. Ma- 
nera flornan ta bolbe habri asina solo sali, 
mescos e tempoe boenita a hala toer pasahero 
riba dek. Tabatin un animacion i un boroto, 
manera te awor nos a weita mashá poco bez. 
I un cantidad di boto i di barcoe i di vapor, 
koe nas a topa cada rato, a doena cada bez 
mas cos di papia, mas distracion. 

Un barcoe koe ta bini di lamá grandi drenta 
Golfo di Biscaya, ta, mescos koe un hende koe 
ta bini di un camina solitario den mondi, ita 
hanjć di ripiente den un caja jen di hende, 

Boto di piscadó, barcoe di bela, vapor di 
carga, di pasahero, di carbon i di guera. E ora 
ai toer ta cohe kijker, ta studia bandera dje. 
vapor i ta busca su nomber, e lugá camina el 
a sali 1 su destino, 

Ajera nos a weita tambe dos walvisch (bes- 
cop) koe a pasa nos na un cien meter di dis- 
tancia. Cada rato ta spreit dos rayo di awa 
foi nan nanishi. Un di nan tabatin alomenos 

diez meter di largura. I su raboe tabata sali 
riba awa mescos koe un pluma grandi. 

Mas den dia vapor a coeminza moef atrobe, 
pero no mescos koe den Atlantico. Awor no 
tabata mas subi baha. manera den un: stoel di 
zoja, sino un movementoe di un banda na otro, 
manera den un hamaca. Un tra’i otro pasahe- 
ronan a disparce trobe foi dek. I tempran 
caba toer tabata ketoe. 

Pa diez-un or di anochi nos a para solito na 
bentana den salon pa mira faro di Ouessant. 

E faro ai ta manda dos rayo di luz fuerte 
den cada 10 seconde. I ora nos a weita cada 
bez, refleho dje luz riba olanan scur di lamá, 
nos sinti a dal trobé riba Willem Il, e vapor 
desgraciado. Ajá na Ouessant nan a hanja su 
laatste senja. Ajá nan a miré laatste bez na 
fin di Enero, promé koe el a drenta Golfo di 
Biscaya pa no bolbe nunca mas. Fo'i dje dia 


no a tende mas di dje. 


Dia 5 di Febrero, un piscador frances a hanja 
un salba-bida di Willem II. I den e mes luna 

nan a hanja ainda un pida di su boto, i un 
boeki di su: hofmeester coe tres bitter nota riba 
26 di Enero. Despues no a nota ningun gastoe 
mas den e boeki. De la manera koe ta muy 
probable koe dia di su naufragio tabata dia 
26 di Enero. 

Dia nos a pasa den e Golfo, nos a pensa 
hopi bez riba e vapor i e marineronan koe ta 
derá na su fondo. I e otro pasaheronan mes-cos. 

Pero nos ningun no a papia coe otro pa no 
spanta otro pornada. Despues numa nos a 
tende, koe nos toer a pensa mescos. 

Awé ta dia di Pentecostes. Lamá mes tin: 
cara di Pascu. Tempran nos a haci misa. 

I Vapor ta camna na 20 milja di distancia 
foi costa francés. 

Awor nos tini aki 9 or mei di mainta, esai 
ta 4 or i mei di marduga na Corsouw, esta 
ora pa bai misa mardugá. Nos ta uni nos ora- 
cion coe e di sacerdote koe ta haci misa pa 
pidi pa nos pueblo querido di Corsouw, Spiri- 
toe berdadero di jivenan di Dios. Bon fiesta. 

Henter dia Domingoe nos tabatin weer di 
Pascoe. Un cieloe sin nubia, un bientoe favora- 
bel, un lamá azul, lizo mescos koe un spiel. 

Na cierto distancia nos a pasa dilanti islanan 
Ingles: Guersney, Aldemey, Casquets. 

E de laatste principalmente nos por a miré 
basta cla, i su forma ta basta gracioso. Di aleuw 
e ta parce un coleccion di sombré, un banda 
di otro. P’esai na francés nan ta jamć: casquets, . 
esta sombré of helm. Pa tres or nos a weita 
Cherbourg pero mashá di aleuw. E haf Francés 
a lamta den nos memoria un recuerdo mashá 
tristoe, Ajá, en frente di Cherbourg. Titanic a 
ancla laatste bez pa toema pasahero. Ajá nan 
a miré laatste bez anochi den encanto di miles 
i miles luz. Ajá nan a saca su portret promé 

koe el a bai New-York pa no bolbe nunca mas. 
= Mei anochi nos tabata en frente di Havre. 
Nos a spierta pa un refleho i un cortamentoe 
di luz manera di weerlicht. Bon pura nos a 

bisti nos panja, nos a lora nos curpa i tapa nos 
cabez den un deken, pasobra anochi tabata frioe 
i awa tabata chip. I asina disfrazá nos a sali 
riba dek pa dos or i mei. Ajá nos a topa algun 
otro pasahero disfrazá di un mes manera gra- 
cioso. E dia anochi sí nos tabata parce di berde 
mes e „spoki riba misa.” 

E trabao tabata duroe, berdad. Pero un bista 
toer afó a paga nos molester. 

Ata Havre nos dilanti, den miles di luz. 
Promé un faro fuerte di luz electrica, koe ta 
drei-cada rato i ta habri riba lama manera un 
waaier di luz. 

Un poco mas leuw, un globo grandi di luz 
corá. koe ta crece, mengua, crece mengua cada 
bez. Despues di esai nos a topa kantoe di awa 
algun paloe pará, mescos coe paloe di telefon. 
Cad” un di nan tabatin deferente luz blancoe i 
berde, un ba'i otro. Nan ta sirbi pa avisa loods 
di aleuw caba cuantoe awa ta para ai. E blan- 
coenan ta bisa cuantoe meter awa tini. E berde- 
nan cuantoe decimeter, l aja tras un sin numero 

di luz di diferente tamanjo i color; luz di cas, 
luz di caja, luz di barcoe, luz di vapor. I nan 
tabata parce nos mes tantoe wowo di amigoe, 
koe ta doena nos bonbini. 

Net nos ta drentando, ata oloshi di un misa 
ajibanda a bati tres or, Mes ora nos a tende 
un voz nos tras:,,5u Reverendo ta Pader Poiesz?”. 

„Si Senjor.” „Anto tini aki cincoe carta 1 
un paki.” Esai tabata un gran sorpresa. 

Cincoe carta. Pero ningun di Curacao, un 
tarheta postal só coe saludo di... muchanan 
di Pader Jansen. 

Apenas nos a traca Na muelle, nos a tende 
e desgracia grandi koe a pasa den Golfo di San 
Lorenzo cerca Canada, i coe a costa bida na mil 
hende. E Empres of Ireland ta haci un compe- 
tencia tristoe n’e otro vapor-nan koe a perde. 
Titanic a costa bida na 1565 hende. Taish a 
perde na 1908 en trente di costa Japones i 1505 
hende a bai fondo coenć. I Empress of Ireland 
a conquista di tres lugar den e careda funebre. 

Nos toer a keda profundamente conmovi i 

impresioná. I sin ganja nos mester reconoce coe 
toer frankeza, koe nos a desea: Mara nos a 
jega na nos destino caba. 

Tempran nos a baha na tera pa pone un 
cable pa Holanda, i despacha algun tarheta 
postal, i promer parti dje impresionnan di biaha- 
pa ,La Cruz”. | 

Probablemente lo nos mester keda 4 dia na 
Havre. Di dos dia di Pascoe nan no ta traha. 

E otro dianan tambe trahadónan ta mashá 
trabahoso. Anto nos jioenan di Curacao ta toer 
otro hende, gabá i aprecia pa captan i toer otro 
oficial na bordo. 

Aki na Havre nan ta traha di siet'or i mel 
te diez un or i mei. E ore ai nan ta bai cas 
pa bolbe un or i mei, i traha te cinc’or i mel. 

I nan ta cobra un franc, esta cincuenta cens 
pa ora. Pa cada ora despues di seis te diez or, 
nan ta cobra un florin. I despues di diez or 
nan ta cobra cuater franc, esta dos florin pa 
cada ora. I con toer esai nan ta asina rebolteá 
koe nan no ta wanta nada. I si cualkier hende 

por puranan. nan ta capaz di biséle „A vous 
Phonneur, Monsieur,” loque ta nifica: meneer 
mes por hacić. I nan toer ta capaz di bai tambe. 
l bo no ta hanja ningun otro na nan lugar. 
Asina leew Socialismo a pusha nan coe nan ta 
haci abuso di nan poder. i 

Pueblo di Havre ta masją hacidó di fiesta. 
E dia ai tambe tabatin cos extra. Tabatin pusta- 
mentoe di diferente banda musical. Cantidad 
di banda musicalnan di Havre i toer lugá aja- 
banda lo saca nan saber, pa weita ken ta toca 
mihó. Mainta tempran caba nan tabata marcha 
tocando, cantando, bandera padilanti hopi hende 
nan tras. Stad mes tabata toer na flor, escudo, 
bandera, trofeo i instalacion electrica pa ilumi- 
nacion di anechi. 

I mas laat a bira, mas henter pueblo a 
anima. Alameda, dilanti Stadhuis, tabata jen-jen 
di hende. Stadhuis toer na luz. Riba alameda 
cadenanan largoe di luz electrica, den globo di 
diferente tamanjo i coló. E caja grandinan koe 
ta doena bista riba e alameda, tabatin riba nan, 

manera un dak di luz di varios coló. I un bien- 
toe suave tabata zoja e bandera i e flornan 
den briljo dje luz, loque e causa un efecto 
fantásticoe. 

I musica den kiosko tabata toca, siete banda 
den caja tabata toca. I cada rato ta sali un 
banda musical fo’i un otro caja. 

I toer ta pasa dilanti alameda, koe aa 
manera centro di henter fiesta. I cada banda 
musical a aumenta animacion den alameda. I 
porfin e entusiasmo a subi asina tantoe, koe 
nos a hanja prudente di retira. Pa nueb'or 1 uu 
cuarto nos a cohe nos camina solitario pa vapor. 
Mi guia tabata un jioe di Curagao, roeman di 
un di mi miembronan di raad. I pa diez or 
nos tabata droemi caba, leuw fo’i toer e babelnan. 


VIJL 


- Su manece tempran caba nos a baha trobe 
pa conoce Havre, no di fiesta manera ajera, 
sino den su bida da di costumber. 

Promer cos koe a jama nos atencion tabata 

un yate grandi, blancoe, coe koper koe ta brilja 
den solo mescos koe oro. Un salon di mahoc 
bruin, casi enteramente di glas. Un instalacion 
di marconi, i di luz pa ristra lamar anochi, 
mescos koe vapor di guera sa tin. Tabata yate 
di Rothschild, un multomilionario di Paris, koe 
quizas un bez cada anja ta haci escursion coené. 

En frente dje bibá di luho un lugá di miseria 
un cas nan ta jama „morgue” na francés. Ajá 
nan ta expone e mortonan koe nan sa hanja 
den rioe, ó den lama pa nan famia por reco- 
noce nan. 

Di aja nos a sigui pa conone pacus grandinan. 
Nos lo no menta toer luho i boeniteza koe nos 
a weita. 

Dos cos só nos kier menta.. 

Ata es un di promer. Pa un schrift di scool, 
koe na toer camina ta bende pa dos placa nan 
a pidimi un franc esta 50 cens. 

Esun di dos-ta interesa nos industria di 
sombré. Nos a bai mira diferente pacus di 
sombré pa busca nos sombrenan di Curacao. 

Porfin nos a hanja algun, coe nan prijs pega 
ariba. I scucha awor un cos gracioso. 

Un sombré di cincoe real tabata, marca coe. 

Diez Franc ; 
esta : 
Cincoe Florin | 
"Un sombré di un florin tabata nota pa 
Diez dos Franc 
esta: 
Seis Florin 

Manera shonnan ta tende. Esai ta sinja, koe 
nos industria di sombré por saca muchoe mas 
probecho, basta koe foi tera nan conoce nos 
sombrénan, basta koe nos prepara nan mas 
tantoe na Curacao mes. 

Tramerdia nos a bai Sainte Adresse, un 
 pueblo den cercanía di Havre, conocí pa su 
boeniteza. 

Pa dos or i mei nos a toema tranvía electrico. 
I den un mei ora di tempoe nos a jega. E ta 
pasa den cajanan di mas nobo i di mas boenita 
di Havre, e ta subi, subi, semper mas haltoe 

te ora nos a jega riba punta djé ceroe, koe ta 
doena un bista magnifico riba lamar i riba 
henter Havre coe su haf enorme i su barcoenan. 

Ningun pen no por deseribi e impresion ai. 
Hende koe sá, a declara nos koe ta mescos 
coe Golfo di Nápoles. ` 

Un forti coe cajon grandi ta ocupa e ceroe 
pa proteha Havre contra toer ataque di enemi- 
goe. Mas leuw dos faro, haltoe duroe i fuerte 
pa tira nan luz miljanan leuw riba lamar pa 
moenstra camina derechoe na pober nabegan- 
tenan den scuridad di anochi. 

I sin embargo nos a mira riba e ceroe un 
cos, coe ta proteha Havre muchoe mas sigur 
koe e cajonnan di forti. Un cos koe ta doena 
nabegantenan muchoe mas claridad i garantia 
di salbacion koe e dos faronan huntoe. 

-< Haltoe riba agitacion di ciudad, haltoe riba 
boroto di olanan ta para un misa, i haltoe riba 
e misa ta para calma i serena den toer tempe- 
stad. Notre Dame des flots: Nuestra Sefiora di 
 olanan. Coe su cabez un tiki bahá riba su pe- 

choe, e ta tira un mirada di carinjo maternal 
riba Havre, i lamá na su pia. I fo' su man 
habri parce e ta basha constantemente un 
abundancia di bendicion riba e joenan koe ta 
lucha den ciudad, riba e otronan koe ta lucha 
riba lama. Nos a larga toer vilja i toer luho 
pa loke ta i nos a bai derechito riba e misa. 
Nos a drenta i nosa hanja hopi hende na roedia 
dilanti un altar toe na flor i na bela. 

Henter muraja tapá coe piedra di marmer, 
grabá coe letternan di oro expresando gratitud 
di tal i tal i tal, koe a scapa di un naufragio 
Te na boveda bo ta weita cuadro i portret di. 
barcoe koe ta reconoce poder di La Birgen. 
Gratitud den luz di bela, gratitud den perfume 
1 boeniteza di fior, gratitud grabá den marmer 
pintá riba tela, bordá, den purper i seda. 

I mientras tanto nos ta na roedia hende ta. 
drenta, hende ta sali, pa trece cada bez un cum- 
plimentoe nobo djć profesia: „Desdi awor toer 
generacion lo halza mi.” Aja nos a weita un 
marinero hoben i robusto huntoe coe su mama, 

koe a bin cende un bela pa La Birgen promé 
koe e bai lamá. Aja nos a weita un captan 
bieuw; su man koe antes tabata tene timon 
coe tantoe vigor i energfa, tabata tembla ora* 
el a cende un bela pa La Birgen. I den refleho- 
dje luz nos a nota un lagrima den su WOWO ; 
i e lagrima a cal dilanti altá di La Birgen 
como un perla precioso. Aja nos a weita un 
mama na rouw coe tres jioe, cad’un coe un 
bela na man. E di mas chikitoe no por a 
alcanza: su mama mester a hizé, p’e por a 
cende coe su mes man inocente un bela pe 
Reina di Birgennan. 

Mientras un mundoe sin fć tabata biba su 
bida di luho i di picá, pueblo católico den toer 
sn categoria tabata bishita e misa chikitoe 
pa honra e Birgen humilde di Nazeret. 

Nos a bolbe cas e dia anochi coe mas conflanza 
den poder i carinjo di La Birgen. 

IX. 


Su manece nos a haci un biaha na Rouen, 
‘in ciudad grandi di Francia, camina Inglesnan 
a kima Juana de Arco, dia razon 30 di Mei 
1431. Recuerdo dje birgen glorioso i balente 
koe e doena su mes bida pa salba bida di su 
patria, a hala nos coe un atraccion irresistible. 

Pa 8 or di mainta nos a toema e tren expres 
di Paris, koe ta para na mashá poco lugá. 

E ferrocaril ai ta trahá coe mashá hopi 
gastoe i trabao. Cincoe bez e ta pasa bao di 
un ceroe. E buracoe koe e ta pasa aden, nan 
ta jamé tunnel. Cincoe bez nos a pasa den un 
tunnel asina. E ora ai ta bira scur den tren 
mescos koe anochi, i mes ora toer luz ta cende. 
Nos tabata biaha coe un familia inglés: tata 
coe mama coe tres jioe. Como den nos apar- 
tamento luz tabata nenga, nos tabata den 
scuridad completo, cada bez ora nos a drenta 
un tunnel. Un biaha meimei di un tunnel tren 
a grita varios bez, caba di ripiente e ta para, 

i ta keda mas di 10 minuut sin moefi E ora 
hende grandi a spanta, jioenan un. ta grita, 
otro ta jora. I nos mes tampoco no tabata 
muchoe trankilo den e scuridad infernal, scondi 
den mondongo di un ceroe. | 

Pa 9 or i mei nos a jega Rouen coe 20 
minuut di atrazo. | 

Imediatamento nos a bai na conbentoe di San 
Benito, pa bishita un soeur holandes, koe tin 
un roeman pader na Suriname. | 

E soeurnan ta dedica nan esclusivamente 
na adoracion di S. S. Sacramento koe ta con- 
stantemente exponć den nan capilja. Nan ta 
tene Hesus companía, doené satisfaccion pa 
un pueblo koe ta sigui largoe i koe no tin 
tempoe p'e. P'esai nan toer tini riba nan pechoe 
un remonstrans di oro, bordá den nan panja 
pretoe. i 

Soeurnan a ricibi nos coe un cordialidad 
mashá grandi, i nan a ofrece nos di bin come 
merdia ajá. | 


Directamente di combentoe nos a bai mira 
: : 4 

Cathedral di Rouen, koe ta un obra maéstra 
di architectura. 

Esta un misa magnifico! Misa di Pietermaal 
i di Otrabanda por para ‘den, un banda di 
otro, i ainda lo sobra basta haltura pa pone 
esun di Santa Rosa riba nan. Nos a conta 19 
alta, 15 confesionario, tres preekstoel i tres 
orgel grandi. 

Tabatin tambe un alta di Juana de Arco, 
toer trahá di marmol blancoe. Pará banda dje 
altá i cerá den un leishi tras di un glas grandi, 
tabatin un vaandel flnisimo, coe un imagen 
grandi dje birgen, bordá coe oro riba seda azul. 
I aja bao: 

Damsnan di diocesis Rouen 
na bienaventurada 
Juana de Arco. 

Di ają nos a bai dos otro misa mas, mes 
erandi, mes boenita, mes imponente. Toer mu- 
raja dorná coe imagen 1 cuadro gradá den 
piedra mes. Toer bentana di glas di diferente 
color, koe ta forma un cuadro lindísimo. 

Pero coe toer nos admiracion nos no por a 
larga di hanja un impresion tristoe. Na Rouen 
nos a observa e mes-cos koe nos a nota caba 
den toer misa di Havre. Misanan tabata oran- 
disimo, imponente, pero mal conserbá, i p'afó 
alomenos gravemente descuidá. Nan ta un 
imagen elocuente di situacion religioso na 
Francia; nan ta imagen idéntico di pueblo 
francés di awendia. Un pueblo grandi, elorioso, 
ardiente i fervoroso den su fé na tempoe pasá, 
pero frioe i indiferente i sin smaak awendía. 
Gobierno francés tin placa pa toer cos, fuera 
pa conserba e monumentonan di su gloria i 
di su religion. | | 

Mescos koe Juana de Arco. Nos a pasa e 
ciudad, nos a topa tres, cuater, cincoe estatua 
di toer sorto di general ó artista. Pero di Juana 
de Arco ningun. Nan ta erigi estatua pa actó 
i regenado, ma no pa e birgen koe ta corona 
di Francia. I ve lugá mes, camina el a caba 
su bida glorioso coe un morto mas glorioso 

ainda, bo ta weita simplemente un piedra den 
suela, grabá aden: 


Juana de Arco 
30 di Mei 1431; 


Ningun imagen, ningun baranda mes. 
Unico cos ta un borchi clabá na marshe, 
scirbi coe letter di oro graba den marmol: 


Aki tabata para 
Cadalso 
di Juana de Arco 
koe Inglesnan a kima 
dia Razon 30 di Mei 1413. 


Como e piedra ta mei-mei den marshe, con- 
stantemente nan ta sushé coe toer sorto di cos. 
I mientrastanto nos, estranheronan, a descubri 
nos cabez di respet p'e lugá, pueblo mes tabata 
para riba dje coe berdura, coe carni i toer 
clase di mercancia 

Tramerdia nos a bai bishita e torre, camina 
nan a tené preso. Hende no por figure un cos 
mas tristoe. Muraja diki, coe akii aja un scréfi 


GE 

pa hanja un tiki aire i luz. I aja e birgen 
heroico a pasa su dianan sin luz i sin aire, 
den frialdad di prison, sperando e ora fatal koe 


nan lo hibe candalso, camina el a sclama: 


Rouen, Rouen, t'aki mi mester moeri? 

Como ta diahuebes só e torre ta abrí pa 
público (1 nos tabata ai dia razon) nos no por 
a mira su p’aden. | 

Despues nos a bai weita Palacio di Husticia, 
un obra maćstra di architectura di siglo XVI. 

Aja nos a weita un piedra dedicà na memoria 
di Corneille, e gran poéta francés, koe a nace 
na Rouen. 

Pero nos smaak a kita caba. Desgraciado un 
pueblo, koe ta desprecia perlanan di mas precioso 
di su corona nacional. 

Pa 4 or nos a sali foi Rouen, i djies pasą 
di seis nos a bolbe gana Havre. 


Aa 


Porfin nos ultimo dia na Havre a jega. Awe 
ta dia Huebes, i majan ta promé dia Biernes 

di luna di Juni. Un dia boenita pa caba e 
biaha koe nos a coeminza dia di Patrocinio di 
San Hosć, anto pramć dia Domingo den luna 
di La Birgen. | 
Mainta nos a sinta scirbi basta rato pa „La 
Cruz”. Despues nos a bai mira „La France”, e 
vapor di mas grandi di Francia. Di antemano 
captan Koningstein a pidi un permit scirbí di 
agencia. I companjá di captan nos a bai bordo. 
Ta mashá dificil di figura nos e vapor, si nos 
mes no a bishité. E ta un pueblecito riba lamá. 
Si toer empleado coe pasahero ta na bordo, e 
tin mas hende den djé koe henter parokia di 
Montanja. Su largura ta 220 meter, su anchura 28. 
Su makina tin un forza di 40.000 cabai. E tin 


lugar pa: 
534 pasahero la clase 
442 p DAE 4 
226 i IAR ss: 
124 5 4a 

Pone acerca e empleadonan koe ta 600 na toer, 
“anto ta hanja. den e pueblecito flotante un 
poblacion di 2.526 alma. 

Toer cos ta grandi i grandioso. Aja nos a 
weita un imprenta, un biblioteca, un oficina di 
post, un di telegrafía, un barbería, un kantoor 
di informacion, pacus di diferente cos di luho 1 
di hunga. Hasta tabatin un sala pa muchanan 
diberti coe teatro di popchi. 

Ora bo ta para riba brug di mas haltoe i tira 
un bista abao, bo cabez ta bira. Di aja nos 
tabatin un bista boenita riba henter Havre. 

Ma sin embargo nos ta prefera nos vapornan 
mas chikitoe. Den e hanchinan smal dilanti e 
careda largoe di camarote bo ta hanja bo primi, 
sofocá. Maske cuantoe waaier electrico por 
manda alre, maske cuantoe luz electrica por 
plama claridad, sin embargo, bo ta keda bao 
di impresion di ta cerá. | 

Pero nos tin un inconveniencia mas grandi 
ainda. Bo no por hanja camina, no tinimenos 
koe seis subí. Pone acerca e número grandisimo 

di hende na bordo, anto ta casi imposibel pa 
toer scapa en caso di un desgracia grandi. ` 
Anto ta casi necesario koe majoria ta bai fondo 
huntoe coe vapor, si pasé un desastre. 

E dek di paséo di primera clase mes ta asina 
,protehá” contra bientóe i olanan, koe bo no 
por kita foi dje maske vapor ta zink. I bo ta 
hoga luhosamente ,protehá' contra olanan di 
lamar. 

Pa 2 or i mei Maurits a coeminza sali. I 
net 4 or a bati nos afor, tantoe nos mester a 
spera promer cada brug a abri. Nosa keda na 
Havre di dia luna 3 or di mardugá te dia 
huebes 4 or di tramerdia. 

Nos a tira un ultimo mirada riba boeniteza 
dje ciudad. Promer, un playa di zantoe blancoe. 

Despues un sin numero di cas, diferenciá pa 
algun misa, i castiljo. Ai tras un leishi di flor i 
paloe. I airiba un cieloe di un blauw purisimo. 

Di aleuw nos a descubri Nuestra Senjora di 
olanan, nos a pidi un ultimo bez su bendicion 
i nos a drenta salon pa seribi. Majan anochi 

nos ta na Amsternam coe poder di Dios. 

Ata nos ultimo anochi na bordo. 

Nos tabatin motiboe, pa gradici Dios. Trinta 
i tres dia riba un vapor basta chikitoe, den 
un lamar basta trabahoso, i sin embargo, no 
a pasa nos ningun desgracia, casi nos no a 
marea mes. Al contrario, nos a pasa alegre, 
contentoe i satisfechoe. 

Anochi nos a pone nos cabez abao, jen di 
sintimentoe di gratitud. I nos a sonja coe hopi 
cara conoci, koe lo nos weita pronto despues 
ni un separacion tantoe largoe. 

Anochi varios bez nos a weita manera corta- 
mentoe di weerlicht: esai tabata faro di Greenez. 

Su manece lamar a corona su trabao di trinta 
i tres dia : jobida, bientoe, i hopi lamar. Tantem 
koe no salta rioe, no hura pa cainan. Esai nos 
a experimenta tambe. Ajera nos a broma muchoe. 
E lamar di noord-ai ta trabahoso furioso i... : 
golos. Nos a marea koe ta un gustoe (mi ta 
meen un disgustoe), nos a marea bai, i nos no 
a stop, promer koe nos a drenta Ymuiden. 

Awor nos a coeminza regla nos curpa, nos 
camarote i nos equipage. 
Di Ymuiden pa Amsterdam ta tres ora: un 


paseo boenita a través di cunucoe i hoff. 


jen di fruta i berdura i bestia gordo. Ta im- 
posibel di expresa toer e sintimentoenan koe 
a bacia jena nos alma duranti e ultimo biahecito. 

Boca ketoe nos a para mira i pensa numa, 


- pensa numa riba e diferencia den diez anja 


pasa i awor, pensa i repasa den nos memoria 
toer loke a pasa nos durante e tempoe ai. 

I un lagrima a brota na nos wowo, un perla 
di gratitud, koe Dios a warda nos toer e tem 
contra tantisimo peligro. 

Di aleuw nos a weita nos hendenan para 
spera nos. P’esai nos a bai despedi di captan 
i toer su oficialnan, gradici nan sinceramonte 
pa toer bon tatoe, pa toer atencion, koe nan 
a moenstra nos. 

Publicamente nos ta repeti esai. Un saludo 
di gratitud, di homenahe, di aprecio i di amistad 
pa captan Koningstein i su oficialnan, koe a 

haci nos biaha lo mas agradable posibel pa 
nan tratoe cordial i amistoso. 

Toer hende, koe na bordo di vapor kier pasa 
bon rato, mester biaha coe nan. 

I despues di a despedi di tripulacion i pasa- 
hero, nos mester despedi di nos lezadornan 
tambe. Ta penami, ma mester. Ya mi hendenan 
ta coeminda mi di aleuw caba, ta coe nan mi 
mester entende awor. I nos ta pidi toer lezador 
di „La Cruz” un ave Maria só, pa despues di 
cuaresma otro anja, coe promer vapor, nos por 
bolbe Corsouw coe forza nobo, coe salud i... 
coe algun cos mas. 


CUM SUPERIORUM ORDINIS LICENTIA. 








AROS Hist shi Ag 





